
VUKOVARSKO-SRIJEMSKA ŽUPANIJA
              OPĆINA JARMINA
           OPĆINSKO VIJEĆE

KLASA: 015-01/19-01/1
UR.BROJ: 2188/04-01-19-49
Jarmina,  24. svibnja  2019. godine 

Temeljem članka 44. st. 2. Zakona o poljoprivrednom zemljištu (NN broj 39/13, 48/15), u svezi Programa utroška sredstava od prihoda od prodaje i zakupa poljoprivrednog zemljišta u vlasništvu RH za 2018. godinu Općine Jarmina KLASA:015-01/18-01/1, UR.BROJ:2188/04-01-18-102 i članka 30. Statuta Općine Jarmina („Službeni vjesnik“ Vukovarsko srijemske županije 7/18), Općinsko vijeće Općine Jarmina na svojoj 22. sjednici održanoj dana 24. svibnja  2019. godine donosi:

ODLUKU
 o izmjeni i dopuni Programa potpora  u poljoprivredi
 na području Općine Jarmina za  2019. godinu

Članak 1.
U Programu potpora  u poljoprivredi na području Općine Jarmina za  2019. godinu Članak 3. mijenja se i glasi:

 „Općina Jarmina će u 2019.godini dodjeljivati potpore za slijedeće aktivnosti:

Mjera 1: Program povećanja uzgoja crne slavonske i ostalih pasmina svinja na poljoprivrednim gospodarstvima Općine Jarmina.

Mjera  2:   Program proizvodnje bijelog luka češnjaka, proizvodnje povrtlarskih kultura, sadnju trajnih i višegodišnjih nasada u voćarstvu na poljoprivrednim gospodarstvima Općine Jarmina, pčelarska proizvodnja i sufinanciranje sadnog voćarskog materijala: 2.50kn po sadnici, a najviše  do 6.000,00 kn. 

Mjera 3. Program sufinanciranja osiguranja usjeva, poljoprivredne proizvodnje na poljoprivrednim gospodarstvima Općine Jarmina.“


Članak 2.
Članak 8. mijenja se i glasi:

„Program proizvodnje bijelog luka češnjaka, proizvodnje povrtlarskih kultura, sadnju trajnih i višegodišnjih nasada u voćarstvu na poljoprivrednim gospodarstvima Općine Jarmina pčelarska proizvodnja i sufinanciranje sadnog  voćarskog materijala.

OPĆI CILJEVI PROGRAMA:
· značajno povećati proizvodnju češnjaka, potaknuti proizvodnju povrtlarskih kultura, potaknuti veću proizvodnju i proširenje trajnih i višegodišnjih nasada na području Općine Jarmina za osobnu potrošnju i tržište,
· osigurati dodatne radne sate poljoprivrednim gospodarstvima,
· osigurati veću dohodovnost,

POSEBNI CILJEVI PROGRAMA:
· povećati samoopskrbnost poljoprivrednih gospodarstava,
· postići nakon narudžbe, pouzdanu isporuku češnjaka ili povrtlarskih kultura, druge vrste voćarskih proizvoda uz dogovorene uvjete,
· stvoriti uvijete za investiranje u proizvodnju proizvoda dodane vrijednosti,
· omogućiti preduvjete za osnivanje Klastera poljoprivredne proizvodnje VSŽ,
· umanjiti negativnu vanjskotrgovinsku bilancu RH.   

Programom utroška sredstava ostvarenih od prodaje i zakupa poljoprivrednog zemljišta u vlasništvu Republike Hrvatske za 2019. godinu u proračunu Općine Jarmina za 2019. godinu predviđena su sredstva u iznosu od 50.000,00 kuna za aktivnosti sufinanciranja i druge poticajne mjere za unaprjeđenje poljoprivrede.“

Članak 3.
Ova Odluka stupa na snagu  prvog dana od dana objave u „Službenom vjesniku“ VSŽ, a objavit će se i na  oglasnoj ploči i web stranici Općine Jarmina (www.jarmina.hr)



                                                                                                   Predsjednik Općinskog vijeća

                                                                                              Dragutin  Culi

